เพิ่มขึ้นจากปีก่อนจำนวน 58.09 ล้านบาทหรือคิดเป็นอัตราร้อยละ 27.42
เนื่องจากปริมาณธุรกิจที่เพิ่มมากขึ้นจากปีก่อน

ในด้านการลงทุนบริษัทและบริษัทย่อยมีรายได้จากการลงทุนสุทธิในปี 2554 เพิ่มขึ้นจากปีก่อนจำนวน
8.62 ล้านบาทหรือคิดเป็นอัตราร้อยละ 3.81 ซึ่งเป็นผลมาจากปี 2554
บริษัทได้รับเงินปันผลจากการลงทุนในหุ้นและกองทุนรวมเพิ่มขึ้นจำนวน 7.39
ล้านบาทหรือคิดเป็นอัตราร้อยละ 5.40 กำไรจากการลงทุนในหลักทรัพย์ของปี 2554
เพิ่มขึ้นจากปีก่อนจำนวน 12.05 ล้านบาทหรือคิดเป็นอัตราร้อยละ 14.03
จะเห็นได้ว่าธุรกิจลงทุนต้องเผชิญกับปัจจัยเสี่ยงต่างๆในหลายๆด้านโดยเฉพาะปัจจัยจากต่างประเทศทั้งจากเศรษฐกิจของประเทศสหรัฐอเมริกาและกลุ่มประเทศในยุโรปซึ่งอาจเกิดจากภาวะถดถอยซ้ำซ้อนและมีแนวโน้มอาจเกิดการผิดนัดชำระหนี้จากปัญหาหนี้สินของกลุ่มประเทศในยุโรป
ซึ่งปัจจัยเหล่านี้ได้ส่งผลให้ภาวะการลงทุนในตลาดทุนมีความผันผวนสูง โดยดัชนีตลาดหลักทรัพย์ฯ ณ
สิ้นปี 2554 ปิดที่ระดับ 1025.32 ในขณะที่เมื่อสิ้นปี 2553 ดัชนีปิดที่ระดับ 1032.76
ทั้งนี้จากความเชื่อมั่นว่าเศรษฐกิจไทยมีแนวโน้มขยายตัวดีอย่างต่อเนื่อง
โดยได้ปัจจัยหนุนหลักจากสภาพคล่องในระบบการเงินทั่วโลกที่มีอยู่ในระดับสูง
หลังจากที่รัฐบาลในประเทศต่างๆอัดฉีดเงินเพื่อแก้ไขปัญหาเศรษฐกิจ
และการดำเนินนโยบายดอกเบี้ยต่ำของรัฐบาลทั่วโลก ทำให้เม็ดเงินไหลเข้าสู่สินทรัพย์เสี่ยง
กอปรกับปัจจัยทางการเมืองที่คลี่คลายลงและรัฐบาลได้ออกมาตรการเพื่อกระตุ้นภาวะเศรษฐกิจ
อย่างไรก็ตามบริษัทก็ได้พยายามอย่างเต็มที่เพื่อที่จะนำมาซึ่งผลตอบแทนที่เหมาะสมกับแต่ละสถานการณ์ในความเสี่ยงที่ยอมรับได้และได้คำนึงถึงความมั่นคงของการลงทุนเป็นสำคัญโดยได้ทำการลงทุนด้วยความระมัดระวังและรอบคอบ
เพื่อผลประโยชน์สูงสุดของผู้ถือหุ้น

4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์หรือบริการ

บริษัทและบริษัทย่อย ประกอบธุรกิจรับประกันวินาศภัยทุกประเภท แบ่งออกได้ดังนี้

1. การประกันอัคคีภัย ครอบคลุมถึงการรับประกันภัยสิ่งปลูกสร้าง อาคาร ที่อยู่อาศัย อาคารพาณิชย์
โรงงานอุตสาหกรรม ทรัพย์สินในอาคาร สต๊อกสินค้า
ตลอดจนเครื่องจักรและวัตถุดิบในโรงงานอุตสาหกรรม โดยมีเขตพื้นที่รับประกันภัยทั่วราชอาณาจักร

2. การประกันภัยทางทะเลและขนส่ง
ครอบคลุมถึงการรับประกันภัยขนส่งสินค้าระหว่างประเทศและภายในประเทศ
โดยทางเรือเดินทะเลชายฝั่งในแม่น้ำลำคลอง การขนส่งทางบกโดยรถยนต์ รถไฟ
ตลอดจนการขนส่งสินค้าทางเครื่องบิน และไปรษณีย์พัสดุภัณฑ์ และรวมถึงการประกันภัยตัวเรือด้วย

3. การประกันภัยเบ็ดเตล็ด ครอบคลุมการประกันภัยประเภทต่างๆ ได้แก่
การประกันอุบัติเหตุส่วนบุคคลและกลุ่ม การประกันภัยอุบัติเหตุระหว่างเดินทาง
การประกันภัยสำหรับเงิน การประกันภัยโจรกรรม การประกันภัยเครื่องจักรการประกันภัยการติดตั้ง
การประกันภัยการก่อสร้าง การประกันภัยเงินทดแทนแรงงาน
การประกันเครื่องอุปกรณ์อิเล็กทรอนิกส์คอมพิวเตอร์ การประกันภัยความรับผิดชอบต่อบุคคลภายนอก
การประกันความเสี่ยงภัยทุกชนิด การประกันบัตรเครดิต การประกันภัยกระจก
การประกันภัยเครื่องมือเครื่องจักรของผู้รับเหมา และการประกันสิทธิการเช่า

4. การประกันภัยรถยนต์ เป็นการรับประกันความเสี่ยงภัยของการใช้รถยนต์และรถจักรยานยนต์
โดยแบ่งการรับประกันภัยออกเป็น การรับประกันภัยรถยนต์ภาคบังคับของกรมการประกันภัย
และการรับประกันภัยภาคสมัครใจของผู้ประสงค์จะทำประกันภัย

การดำเนินธุรกิจรับประกันภัยของบริษัท นอกจากการรับประกันภัยจากผู้เอาประกันภัยโดยตรงแล้ว
บริษัทยังมีการรับประกันภัยต่อจากบริษัทรับประกันภัยในประเทศและบริษัทรับประกันภัยต่างประเทศด้วย
และเพื่อเป็นการกระจายความเสี่ยงภัยตามหลักวิชาการของการประกันภัยให้การดำเนินธุรกิจการประกันภัยของบริษัทมีความมั่นคงและสามารถรองรับความเสี่ยงภัยได้อย่างมีประสิทธิภาพ
ทางบริษัทจึงได้นำเอางานที่รับประกันภัยไว้และมีทุนประกันสูงกระจายความเสี่ยงโดยนำไปประกันภัยต่อกับบริษัทประกันภัยทั้งในประเทศและต่างประเทศด้วย

  นอกจากนี้ธุรกิจอีกส่วนหนึ่งคือกิจกรรมทางด้านการลงทุน
  ซึ่งบริษัทไปลงทุนเพื่อให้เกิดการเพิ่มรายได้ในหลายรูปแบบ เช่น ให้กู้ยืมเงิน ซื้อพันธบัตรรัฐบาล
  ซื้อหุ้น ซื้อเงินลงทุนระยะสั้น ฝากธนาคาร และลงทุนในธุรกิจประเภทอื่นๆ
  ซึ่งการลงทุนประเภทดังกล่าวนั้นบริษัทยึดหลักที่ธุรกิจดังกล่าวจะต้องเป็นธุรกิจที่มั่นคงและให้ผลตอบแทนสูงในระยะยาวภายใต้เงื่อนไขของประกาศของกระทรวงพาณิชย์
  เรื่องการลงทุนประกอบธุรกิจอื่นของบริษัทประกันวินาศภัยออกตามความในพระราชบัญญัติประกันวินาศภัย
  พ.ศ.2535
  และอยู่ในความดูแลของสำนักงานคณะกรรมการกำกับและส่งเสริมการประกอบธุรกิจประกันภัย
  (คปภ.)

เมื่อวันที่ 1 กันยายน 2554
บริษัทและบริษัทย่อยได้ตกลงทำสัญญาโอนกิจการซึ่งเป็นการโอนกรมธรรม์ทั้งหมดรวมถึงทรัพย์สินและหนี้สินที่เกี่ยวข้องกับการดำเนินธุรกิจประกันวินาศภัยของบริษัทให้แก่บริษัทย่อย
โดยความรับผิดชอบ
และภาระผูกพันตามสัญญากรมธรรมประกันภัยที่ยังมีผลใช้บังคับอยู่ในปัจจุบันที่ทำระหว่างบริษัทและผู้ถือกรมธรรม์หรือคู่สัญญาต่าง
ๆ จะรับผิดโดยบริษัทย่อย

เมื่อวันที่ 1 ตุลาคม 2554 บริษัทได้ทำการโอนธุรกิจประกันภัยให้แก่บริษัทย่อย
โดยบริษัทได้คืนใบอนุญาตประกอบธุรกิจประกันภัยให้แก่สำนักงานคณะกรรมการกำกับและส่งเสริมการประกอบธุรกิจประกันภัย
โดยที่ดำเนินธุรกิจหลักเฉพาะการลงทุนโดยถือหุ้นในบริษัทอื่นตามที่กำหนดไว้ในแผนการควบรวมธุรกิจ
โดยมีผลนับจากวันที่ 20 ธันวาคม 2554 เป็นต้นไป

  ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

  ในส่วนของบริษัทและบริษัทย่อยไม่มี
  เนื่องจากบริษัทย่อยได้รับใบอนุญาตประกอบธุรกิจประกันวินาศภัยครบทุกประเภท

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

 จากการเปรียบเทียบปี 2554 ธุรกิจประกันภัยมีเบี้ยประกันภัยรับโดยตรงรวมทุกประเภททั้งสิ้น 139,834.84 ล้านบาท คิดเป็นอัตราการเจริญเติบโตร้อยละ 11.87 จากระยะเวลาเดียวกันของปี 2553 ประกอบด้วยเบี้ยประกันภัยรับโดยตรงจากการประกันอัคคีภัย 8,060.86 ล้านบาท เพิ่มขึ้นจากปี 2553 ร้อยละ 2.83 การประกันภัยทางทะเลและขนส่ง 4,585.29 ล้านบาท เพิ่มขึ้นจากปี 2553 ร้อยละ 6.01 การประกันภัยเบ็ดเตล็ด 44,197.54 ล้านบาท เพิ่มขึ้นจากปี 2553 ร้อยละ 15.54 และการรับประกันภัยรถยนต์ 82,991.16 ล้านบาท เพิ่มขึ้นจากปี 2553 ร้อยละ 11.27 (ข้อมูลจากฝ่ายวิเคราะห์ธุรกิจและสถิติ สำนักงานคณะกรรมการกำกับและส่งเสริมการประกอบธุรกิจประกันภัย)

+------------------+------------------+-------------------+-----------+
| ปร               | เบี้ยประกันภัยรับจากก |                   |           |
| ะเภทการรับประกันภัย | ารรับประกันภัยโดยตร |                   |           |
|                  | ง (หน่วย : พันบาท) |                   |           |
+------------------+------------------+-------------------+-----------+
|                  | ปี 2554           | ปี 2553            | %เพิ่ม(ลด)  |
+------------------+------------------+-------------------+-----------+
|  อัคคีภัย           | 8,060,858        | 7,839,298         | 2.83      |
+------------------+------------------+-------------------+-----------+
| ภัยทางทะเลและขนส่ง | 4,585,288        | 4,325,485         | 6.01      |
+------------------+------------------+-------------------+-----------+
| ภัยเบ็ดเตล็ด        | 44,197,536       | 38,252,098        | 15.54     |
+------------------+------------------+-------------------+-----------+
| ภัยรถยนต์          | 82,991,156       | 74,582,442        | 11.27     |
+------------------+------------------+-------------------+-----------+
| รวม              | 139,834,838      | 124,999,323       | 11.87     |
+------------------+------------------+-------------------+-----------+

กลยุทธ์การแข่งขัน

กลยุทธ์การแข่งขันของบริษัท มีดังนี้

1. เสริมสร้างคุณภาพบุคลากร โดยการพัฒนาทุกรูปแบบเพื่อเพิ่มศักยภาพในการให้บริการ

2. พัฒนากระบวนการทำงานเพื่อให้การบริการมีคุณภาพและรวดเร็ว
สามารถส่งมอบบริการสนองความต้องการของลูกค้าได้ตามกำหนดเวลา

3. พัฒนาด้านเทคโนโลยีและระบบงานอย่างไม่หยุดยั้ง เริ่มตั้งแต่การนำเทคโนโลยีใหม่ๆ
เข้ามาพัฒนาการ ทำงานของบุคลากร เพื่อเพิ่มประสิทธิภาพการทำงานให้สูงขึ้น
ให้การบริหารงานเป็นไปด้วยความรวดเร็วและถูกต้อง
มีการพัฒนาระบบงานด้านคอมพิวเตอร์ให้มีประสิทธิภาพสูงขึ้น
เพื่อรองรับกับงานด้านการรับประกันภัยที่ขยายตัวเพิ่มมากขึ้น เนื่องจากบริษัทมีการเปิดสาขาเพิ่มขึ้น
และเพื่อรองรับความรวดเร็วในการให้บริการทั้งด้านการรับประกันภัยและด้านสินไหมทดแทนเพื่อให้เกิดความประทับใจกับลูกค้าผู้ทำประกันภัย

ลักษณะของลูกค้า

ลูกค้าที่เข้ามาทำประกันภัยกับบริษัทจะกระจายอยู่ทั่วไปทุกสาขางานทั้งของภาครัฐบาล รัฐวิสาหกิจ
และภาคเอกชน เช่น โรงแรม โรงงานอุตสาหกรรม สถาบันการเงิน บริษัทห้างร้านต่างๆ
ตลอดจนลูกค้าสินเชื่อของธนาคาร สถาบันการเงิน
ธุรกิจเช่าซื้อซึ่งจะต้องทำประกันภัยทรัพย์สินตามกฎเกณฑ์ของธุรกิจที่ให้สินเชื่อนั้นๆ
เพื่อป้องกันความเสียหายที่อาจจะเกิดขึ้น
นอกจากนี้ยังมีประชาชนและข้าราชการที่ให้ความเชื่อถือและไว้วางใจในความมั่นคงของบริษัทได้มาใช้บริการของบริษัท
ซึ่งลูกค้าของบริษัทที่เป็นบุคคลธรรมดา จะมีอายุตั้งแต่ 20 ปี ขึ้นไป
ซึ่งจะทำประกันภัยทรัพย์สินของตนเอง เช่น บ้านที่อยู่อาศัยและรถยนต์
นอกจากนี้ลูกค้าบางรายก็ได้ทำประกันภัยอุบัติเหตุส่วนบุคคลซึ่งกำหนดอายุของผู้เอาประกันภัยระหว่าง
15-60 ปี
และประกันภัยอุบัติเหตุเดินทางให้กับตนเองและบุคคลในครอบครัวควบคู่ไปด้วยซึ่งการประกันภัยอุบัติเหตุการเดินทางจะไม่จำกัดอายุของผู้เอาประกันภัย

สำหรับเบี้ยประกันอัคคีภัยปี 2554 ของบริษัท ลูกค้าส่วนใหญ่ของบริษัทจะเป็นธนาคารกรุงศรีอยุธยา
จำกัด (มหาชน) ลูกค้าสินเชื่อและลูกค้าเงินฝากธนาคารกรุงศรีอยุธยา จำกัด (มหาชน)
ซึ่งจะทำประกันอัคคีภัยทรัพย์สิน ที่อยู่อาศัยและร้านค้าย่อย คิดเป็นร้อยละ 59.51
ของเบี้ยประกันอัคคีภัยทั้งหมดของบริษัท

กลุ่มลูกค้าเป้าหมาย

กลุ่มลูกค้าเป้าหมายของบริษัทแบ่งออกได้เป็น 3 กลุ่มใหญ่ ดังนี้

1. ทรัพย์สินของธนาคารกรุงศรีอยุธยา จำกัด(มหาชน)
และลูกค้าสินเชื่อและเงินฝากธนาคารกรุงศรีอยุธยา จำกัด(มหาชน)

2. โรงงานอุตสาหกรรม สถาบันการเงิน โรงแรม
บริษัทและร้านค้าต่างๆทั้งในเขตกรุงเทพมหานคร เขตปริมณฑล และเขตต่างจังหวัด

3. บุคคลทั่วไปที่มีอายุตั้งแต่ 20 ปีขึ้นไป ที่ต้องการทำประกันภัยอุบัติเหตุส่วนบุคคล
อุบัติเหตุเดินทางและทรัพย์สินของตนเอง เช่น บ้าน และรถยนต์

หมายเหตุ ในระยะเวลา 3 ปีที่ผ่านมา บริษัทไม่มีการพึ่งพิงลูกค้ารายใดรายหนึ่งเกิน
30%ของรายได้รวม

การจำหน่ายและช่องทางการจำหน่าย

ช่องทางการจำหน่ายของบริษัทแบ่งออกเป็น 3 ช่องทางหลัก ดังนี้

1.  ขายผ่านตัวแทนนายหน้า

2.  ขายผ่านสถาบันการเงินและบริษัทที่เกี่ยวข้องกัน

3.  ขายโดยตรง

สัดส่วนการจำหน่ายของบริษัทในระยะเวลา 3 ปีที่ผ่านมา เป็นดังนี้

+----------------------------------+----------+----------+-----------+
|                                  | 2554     | 2553     | 2552      |
+----------------------------------+----------+----------+-----------+
| 1. ขายผ่านตัวแทนนายหน้า             | 50.45%   | 51.69%   | 55.03%    |
+----------------------------------+----------+----------+-----------+
| 2.                               | 43.78%   | 42.92%   | 39.43%    |
| ขา                               |          |          |           |
| ยผ่านสถาบันการเงินและบริษัทที่เกี่ยวข้องกัน |          |          |           |
| ภัยทางทะเลและขนส่ง                 |          |          |           |
+----------------------------------+----------+----------+-----------+
| 3. ขายโดยตรง                     | 5.77%    | 5.39%    | 5.54%     |
+----------------------------------+----------+----------+-----------+

ตัวแทนนายหน้ามีบทบาทอย่างยิ่งในการขยายงานของบริษัท
เนื่องจากตัวแทนนายหน้าจะเป็นผู้ให้คำแนะนำการทำประกันที่เหมาะสมและสอดคล้องกับวัตถุประสงค์ในการทำประกันภัยของผู้เอาประกันภัย
ดังนั้นบริษัทจึงให้ความสำคัญอย่างมากในการคัดเลือกตัวแทนและนายหน้าที่มีศักยภาพ
นอกจากนี้บริษัทยังได้มีการเสริมประสิทธิภาพด้วยการให้คำปรึกษาและแนะนำจัดอบรมเพื่อให้เป็นตัวแทนและนายหน้าที่มีคุณภาพและทำงานอย่างมืออาชีพด้วย

หลักเกณฑ์การตั้งตัวแทนและนายหน้า มีดังนี้

บุคคลธรรมดาหรือนิติบุคคลที่จะมาเป็นตัวแทนนายหน้าของบริษัทนั้นจะต้องมีคุณสมบัติตามที่พระราชบัญญัติประกันวินาศภัย
พ.ศ. 2535 กำหนดไว้ (พระราชบัญญัติประกันวินาศภัย (ฉบับที่ 2) พ.ศ. 2551
มีผลบังคับใช้ตั้งแต่วันที่ 6 กุมภาพันธ์ 2551 เป็นต้นไป)
โดยสามารถผ่านการสอบความรู้เกี่ยวกับการประกันวินาศภัยได้ตามหลักสูตรและวิธีการที่นายทะเบียนกำหนดโดยยื่นคำขอรับใบอนุญาตเป็นตัวแทนประกันวินาศภัยของบริษัท
พร้อมด้วยหนังสือแสดงความต้องการของบริษัทให้เป็นตัวแทนประกันวินาศภัยต่อนายทะเบียน

(ข) สภาพการแข่งขันภายในอุตสาหกรรม

จากสถิติของส่วนวิจัยและสถิติ ฝ่ายวางแผนละพัฒนาระบบการตรวจสอบ
สำนักงานคณะกรรมการกำกับและส่งเสริมการประกอบธุรกิจประกันภัย สำหรับปี 2554
บริษัทมีส่วนแบ่งการตลาด ดังนี้

+-----------------+---------+----------+------+------+------+------+
| ประ             | เบี้ยป    |          | ส่ว   |      | อ    |      |
| เภทการรับประกันภัย | ระกันภัยร |          | นแบ่ง |      | ันดับที่ |      |
|                 | ับโดยตรง |          | ตลาด |      |      |      |
|                 | (หน่วย   |          | (%)  |      |      |      |
|                 | :พันบาท) |          |      |      |      |      |
+-----------------+---------+----------+------+------+------+------+
|                 | บริษัท    | บริษัทย่อย  | บริษัท | บริษ  | บริษัท | บริษ  |
|                 |         |          |      | ัทย่อย |      | ัทย่อย |
+-----------------+---------+----------+------+------+------+------+
|  อัคคีภัย          | 323,142 | 159,727  | 4.01 | 1.98 | 7    | 12   |
+-----------------+---------+----------+------+------+------+------+
| ภ               | 207,898 | 91,406   | 4.53 | 1.99 | 6    | 18   |
| ัยทางทะเลและขนส่ง |         |          |      |      |      |      |
+-----------------+---------+----------+------+------+------+------+
| ภัยเบ็ดเตล็ด       | 449,802 | 309,311  | 1.02 | 0.70 | 22   | 33   |
+-----------------+---------+----------+------+------+------+------+
| ภัยรถยนต์         | 478,533 | 302,725  | 0.58 | 0.36 | 34   | 39   |
+-----------------+---------+----------+------+------+------+------+
| รวม             | 1,      | 863,169  | 1.04 | 0.62 | 27   | 35   |
|                 | 459,375 |          |      |      |      |      |
+-----------------+---------+----------+------+------+------+------+

+-----------------+--------------+-----------------+----------+------+
|                 | เบี้ยประ       | เบี้ย             | ส่ว       | อันด  |
|                 | กันภัยรับโดยตรง | ประกันภัยรับโดยตรง | นแบ่งตลาด | ับที่ส่ว |
|                 |              |                 |          | นแบ่ง |
|                 |              |                 |          | ตลาด |
+-----------------+--------------+-----------------+----------+------+
| ประ             | บร           | รวมทั้งหมด 68     | (%)      |      |
| เภทการรับประกันภัย | ิษัทและบริษัทย่อย | บริษัท            |          |      |
+-----------------+--------------+-----------------+----------+------+
|                 | (หน่วย :      | (หน่วย : พันบาท)  |          |      |
|                 | พันบาท)       |                 |          |      |
+-----------------+--------------+-----------------+----------+------+
|  อัคคีภัย          | 482,869      | 8,060,858       | 5.99     | 6    |
+-----------------+--------------+-----------------+----------+------+
| ภ               | 299,304      | 4,585,288       | 6.52     | 5    |
| ัยทางทะเลและขนส่ง |              |                 |          |      |
+-----------------+--------------+-----------------+----------+------+
| ภัยเบ็ดเตล็ด       | 759,113      | 44,197,536      | 1.72     | 16   |
+-----------------+--------------+-----------------+----------+------+
| ภัยรถยนต์         | 781,258      | 82,991,156      | 0.94     | 29   |
+-----------------+--------------+-----------------+----------+------+
| รวม             | 2,322,5544   | 139,834,838     | 1.66     | 18   |
+-----------------+--------------+-----------------+----------+------+

ณ วันที่ 31 ธันวาคม 2554 บริษัทที่ประกอบธุรกิจประกันภัยในประเทศมีจำนวนทั้งสิ้น 68 บริษัท
แบ่งเป็นกลุ่มบริษัทประกันวินาศภัยไทยจำนวน 58 บริษัท สาขาบริษัทต่างประเทศ 5 บริษัท
และกลุ่มบริษัทประกันภัยสุขภาพอีก 5 บริษัท

บริษัทมีข้อได้เปรียบคู่แข่งขันจากการที่เป็นบริษัทประกันภัยที่มีฐานะการเงินมั่นคง
ดำเนินธุรกิจมาเป็นเวลานานกว่า 60 ปี
อีกทั้งได้รับการสนับสนุนงานด้านประกันภัยจากธนาคารกรุงศรีอยุธยา จำกัด(มหาชน)
และบริษัทในกลุ่มธนาคารกรุงศรีอยุธยา จำกัด(มหาชน)
ทั้งนี้บริษัทและธนาคารได้เกื้อกูลกันในการทำธุรกิจตลอดมา
ขณะเดียวกันบริษัทได้มีการปรับปรุงประสิทธิภาพการทำงานและการให้บริการอย่างต่อเนื่องด้วยทีมงานมืออาชีพเพื่อที่จะเพิ่มส่วนแบ่งการตลาดเบี้ยประกันภัยสำหรับอัคคีภัย
ภัยเบ็ดเตล็ด ภัยทางทะเลและขนส่ง และภัยรถยนต์ให้มากขึ้น
จะเห็นได้ว่าในช่วงระยะเวลาที่ผ่านมา
ลูกค้าที่ทำประกันภัยเริ่มหันมาให้ความสนใจต่อคุณภาพของการให้บริการควบคู่กับความมั่นคงทางการเงินของบริษัทประกันภัยมากขึ้น
ดังนั้นบริษัทจึงให้ความสำคัญกับการบริการลูกค้ามากยิ่งขึ้น ณ สิ้นปี 2554
บริษัทย่อยมีสาขาในต่างจังหวัดจำนวน 14 สาขา และอีก 4
สาขาเฉพาะเพื่อบริการชดใช้ค่าสินไหมทดแทนที่กระจายอยู่ในภาคเหนือ ภาคกลาง ภาคตะวันออก
ภาคอีสาน และภาคใต้ โดยการดำเนินงานของสาขาทั้งหมดจะเป็นระบบ ON-LINE
เชื่อมโยงกับสำนักงานใหญ่
ทั้งนี้ก็เพื่อให้การบริหารงานและการให้บริการของสาขาทั้งหมดเป็นไปอย่างมีประสิทธิภาพ สะดวก
และรวดเร็ว สามารถให้บริการกับลูกค้าได้ทั่วประเทศ

(3) การจัดหาผลิตภัณฑ์หรือบริการ

แหล่งที่มาของเงินทุน

แหล่งที่มาของเงินทุนของบริษัทคือรายได้จากการรับประกันภัย
ซึ่งบริษัทจะนำเงินรายได้ดังกล่าวไปลงทุนเพื่อให้ได้ผลตอบแทนเพิ่มขึ้น
นอกจากนี้ยังมีเงินทุนที่ได้รับจากผู้ถือหุ้นซึ่งบริษัทจะต้องนำไปบริหารดำเนินงานเพื่อให้เกิดผลตอบแทนเพิ่มขึ้นด้วยเช่นกัน

การให้กู้ยืม

บริษัทมีนโยบายในการให้กู้ยืมและการบริหารความเสี่ยงจากการให้กู้ยืม ดังนี้

การให้กู้ยืมและการบริหารความเสี่ยงจากการให้กู้ยืมของบริษัทและบริษัทย่อยจะต้องเป็นไปตามประกาศของกระทรวงพาณิชย์เรื่องการลงทุนประกอบธุรกิจอื่นของบริษัทประกันวินาศภัยซึ่งได้กำหนดประเภท
สัดส่วนและเงื่อนไขการให้กู้ยืมดังจะได้กล่าวโดยละเอียดไว้ในหัวข้อ 5.2
เรื่องทรัพย์สินลงทุนของบริษัท

ความสามารถในการดำรงอัตราส่วนค่าสินไหมทดแทน

นโยบายในการดำรงอัตราส่วนค่าสินไหมทดแทน :
อัตราส่วนค่าสินไหมทดแทนรวมทุกประเภทของการประกันภัยที่บริษัทตั้งไว้คือ ประมาณร้อยละ 50

สภาพคล่อง

นโยบายในการบริหารสภาพคล่อง :
บริษัทมีการบริหารกระแสเงินสดในการดำเนินงานในแต่ละวันโดยจะคงเงินสดและเงินฝากธนาคารระยะสั้นไว้ในจำนวนที่เพียงพอกับค่าสินไหมทดแทนและค่าใช้จ่ายดำเนินงานในแต่ละวัน
เพื่อให้การบริหารเงินเป็นไปอย่างมีประสิทธิภาพ

(4) งานที่ยังไม่ส่งมอบ

  - ไม่มี -